CELEX: 32016R1184
Language: fi
Date: 2016-07-18
Title: Neuvoston asetus (EU) 2016/1184, annettu 18 päivänä heinäkuuta 2016, tiettyjä kalastustuotteita koskevien unionin autonomisten tariffikiintiöiden avaamisesta ja hallinnoinnista vuosina 2016–2018 annetun asetuksen (EU) 2015/2265 muuttamisesta

21.7.2016   
            
            
               FI
            
            
               Euroopan unionin virallinen lehti
            
            
               L 196/1
            
         NEUVOSTON ASETUS (EU) 2016/1184,
   annettu 18 päivänä heinäkuuta 2016,
   tiettyjä kalastustuotteita koskevien unionin autonomisten tariffikiintiöiden avaamisesta ja hallinnoinnista vuosina 2016–2018 annetun asetuksen (EU) 2015/2265 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 31 artiklan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Neuvoston asetuksella (EU) 2015/2265 (1) avataan tiettyjä kalastustuotteita koskevat unionin autonomiset tariffikiintiöt ja säädetään niiden hallinnoinnista vuosina 2016–2018. Kullekin tariffikiintiölle on päätetty tarkoituksenmukaiset määrät, jotta unionin tuotannonalalle voitaisiin varmistaa riittävä tarjonta vuosiksi 2016–2018.
            
         
               (2)
            
            
               Asetuksen (EU) 2015/2265 liitteessä olevan alaviitteen 2 kolmannessa kohdassa kuvataan jalostustoimet, joiden yhteydessä voidaan käyttää tiettyjä tariffikiintiöitä. Kyseisessä kohdassa viipalointia ei ole sisällytetty toimiin, joihin voidaan käyttää järjestysnumeron 09.2760 tariffikiintiötä jäädytetyn kummeliturskan ja partanilkan (Genypterus blacodes) osalta.
            
         
               (3)
            
            
               Jotta kyseistä kiintiötä käytettäisiin, on aiheellista lisätä viipalointi toimiin, joihin voidaan soveltaa tariffikiintiötä.
            
         
               (4)
            
            
               Sen vuoksi asetus (EU) 2015/2265 olisi muutettava.
            
         
               (5)
            
            
               Aika, jona asetuksella (EU) 2015/2265 avattuja kiintiöitä sovelletaan ensimmäisenä vuonna, on 1 päivästä tammikuuta31 päivään joulukuuta 2016. Koska on välttämätöntä taata talouden toimijoiden tasavertainen kohtelu, tätä asetusta olisi sovellettava takautuvasti 1 päivästä tammikuuta 2016,
            
         ON HYVÄKSYNYT TÄMÄN ASETUKSEN:
   1 artikla
   Lisätään asetuksen (EU) 2015/2265 liitteessä olevan alaviitteen 2 kolmanteen kohtaan luetelmakohta seuraavasti:
   
      
                  ”—
               
               
                  CN-koodeihin ex 0303 66 11, 0303 66 12, 0303 66 13, 0303 66 19, 0303 89 70, 0303 89 90 kuuluvien tuotteiden viipalointi.”
               
            
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2016.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä heinäkuuta 2016.
      
         
            Neuvoston puolesta
         
         
            Puheenjohtaja
         
         G. MATEČNÁ
      
   
   
      (1)  Neuvoston asetus (EU) 2015/2265, annettu 7 päivänä joulukuuta 2015, tiettyjä kalastustuotteita koskevien unionin autonomisten tariffikiintiöiden avaamisesta ja hallinnoinnista vuosina 2016–2018 (EUVL L 322, 8.12.2015, s. 4).